VAWK VULHTUTE TAN MP (LS) PU RICHARD VANLALHMANGAIHA ZERO HOUR-AH A AUCHHUAK,"1511/2024-2025 9th August, 2024: 18th Lok Sabha Budget Session neih mekah Mizoram MP (LS) Pu Richard Vanlalhmangaiha chuan a vawi khatna atan thusawina hun neiin vawk hri leng avanga tuartute tan a auchhuak. MP (LS) Pu Richard Vanlalhmangaiha hian hun rei tawh tak aṭanga vawk hri (ASF) leng avanga Mizoram mipui leh a bik takin vawk vulhtuten harsatna nasa tak an tawh thu a sawi a. Tun thleng hian vawk 8250 ASF avang hian an thih tawh thu a sawi. Pu Richard chuan vawk hri leng avanga vawk vulhtute chhawmdawlna tur Central atangin engmah puihna an la hmuh loh thu sawiin, Mizoram Sorkarin Central Sorkara vawk vulhtute hnena zangnadawmna tur a ruahman Project a siam cheng 26.725 crore chu tihfel sak thuai turin Union Minister, Animal Husbandry chu a ngen nghal bawk a ni. Attachment Loading attachment...",Dated: 9 th Aug 24 3:23 PM,https://dipr.mizoram.gov.in/post/vawk-vulhtute-tan-mp-ls-pu-richard-vanlalhmangaiha-a-auchhuak